b'\n_START_ARTICLE_\nSteven Tyler\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAerosmith-yhtyeen alkuaikoina, vuonna 1975 Tyler suostutteli Julia Holcomb -nimisen b\xc3\xa4nd\xc3\xa4rin vanhemmat luovuttamaan tyt\xc3\xb6n huoltajuuden itselleen, jotta h\xc3\xa4n voisi tulla asumaan tyt\xc3\xb6n luo Bostoniin. He seurustelivat ja k\xc3\xa4yttiv\xc3\xa4t huumeita kolmen vuoden ajan. Omael\xc3\xa4m\xc3\xa4nkerrassa Holcombin nimi on muutettu Diana Halliksi, mutta muut l\xc3\xa4hteet ovat varmistaneet h\xc3\xa4nen oikean henkil\xc3\xb6llisyytens\xc3\xa4. Lopulta paineet muun muassa ik\xc3\xa4erosta, talossa sattuneesta tulipalosta ja aborttiin johtaneesta raskaudesta johti parin eroamiseen._NEWLINE_Vuonna 1976 h\xc3\xa4nell\xc3\xa4 oli lyhyehk\xc3\xb6 rakkaussuhde malli Bebe Buellin kanssa. Suhteesta syntyi tyt\xc3\xa4r, n\xc3\xa4yttelij\xc3\xa4t\xc3\xa4r Liv Tyler, mutta suojellakseen tytt\xc3\xb6\xc3\xa4 Tylerin huumeriippuvuudelta h\xc3\xa4n ja Buell v\xc3\xa4ittiv\xc3\xa4t aluksi lapsen is\xc3\xa4n olevan Todd Rundgren. Vuonna 1978 Tyler meni naimisiin Cyrinda Foxen kanssa. Liitto kesti kymmenen vuotta ja pariskunta sai yhden lapsen. 1988 h\xc3\xa4n nai vaatesuunnittelija Teresa Barrickin, jonka kanssa h\xc3\xa4nell\xc3\xa4 on kaksi lasta. Tyler ja Barrick erosivat tammikuussa 2006. Nyky\xc3\xa4\xc3\xa4n Tyler seurustelee Erin Bradyn kanssa. _NEWLINE_Tyleria ja h\xc3\xa4nen Aerosmith-kollegaansa, kitaristi Joe Perry\xc3\xa4 kutsuttiin usein nimell\xc3\xa4 "Toxic Twins"; nimi annettiin 1970-luvulla heid\xc3\xa4n runsaan alkoholin- ja huumeidenk\xc3\xa4ytt\xc3\xb6ns\xc3\xa4 takia sek\xc3\xa4 siksi, ett\xc3\xa4 he muistuttavat ulkon\xc3\xa4\xc3\xb6lt\xc3\xa4\xc3\xa4n toisiaan. _NEWLINE_Marraskuussa 2009 liikkui huhu, ett\xc3\xa4 Tyler olisi j\xc3\xa4tt\xc3\xa4nyt Aerosmithin. Tyler kiisti huhut. _NEWLINE_Laulamisen lis\xc3\xa4ksi Tyler soittaa huuliharppua muutamalla Aerosmithin kappaleella, ja h\xc3\xa4nell\xc3\xa4 on oma signature huuliharppu. H\xc3\xa4n toimi tuomarina ohjelmassa American Idol._NEWLINE_Tyler on Yhdysvaltain republikaanisen puolueen j\xc3\xa4sen.'